open-index/open-wikipedia-markdown huggingface dataset:
Lüsifer effekti

**"Lüsifer effekti. Yaxşı adamlar niyə yaramaza çevirilir"** () — tanınmış amerikalı psixoloq Filip Zimbardo tərəfindən yazılmış və 2007-ci ildə nəşr olunmuş psixoloji əsər. Kitab insan davranışının dəyişkənliyini, xüsusilə də insanların necə və hansı şəraitdə mənfi davranışlara və zorakılığa meyilli olduqlarını araşdırır. Əsər adını Bibliyadakı Lüsifer fiqurundan götürərək, yaxşı və təmiz niyyətli bir varlığın zamanla necə “şər”ə çevrilə biləcəyini simvolizə edir.

"Lüsifer effekti" psixologiya, sosiologiya və etik tədqiqatlar sahəsində geniş müzakirələrə səbəb olmuşdur. Zimbardo bu kitabda sadəcə tədqiqatçı kimi deyil, həm də cəmiyyətə mənəvi və hüquqi öhdəlikləri xatırladan bir müəllif kimi çıxış edir. Kitab həm elmi dairələrdə, həm də geniş oxucu kütləsi arasında rezonans doğurmuşdur.

## Məzmunu
Zimbardo bu əsərində, xüsusilə də məşhur Stenford həbsxana eksperimenti əsasında, insanların müəyyən situasiyalarda – xüsusilə güc, hakimiyyət və itaət kontekstlərində – mənəvi kompaslarını itirə biləcəyini göstərir. Kitabda müəllif “sistemin gücü”, “rol oyunu” və “deindividualizasiya” kimi anlayışlarla şərin yaranma mexanizmini izah edir.

Kitabın əsas ideyası ondan ibarətdir ki, “pislik” yalnız az sayda psixopat və ya əxlaqı pozulmuş fərdlərin deyil, həm də normal və sıravi insanların davranışından qaynaqlana bilər, əgər onları bu cür hərəkətlərə sövq edən sosial və institusional mühit varsa.

Kitab üç əsas hissədən ibarətdir:

* Eksperimentin detallarının təqdimatı — Stenford həbsxana eksperimentinin gedişi, nəticələri və müəllifin şəxsi refleksiyası.
* Tarixi və müasir hadisələrin analizi — Əbu-Qreyb həbsxanasındakı işgəncələr kimi real həyatda baş vermiş hadisələrlə eksperiment nəticələri arasında paralellər.
* Fəaliyyətə çağırış və profilaktika — Sistemli şərin qarşısını almaq üçün fərdi və ictimai təşəbbüslər.

## Tənqidi
Kitab bir çox psixoloq və etik şərhçi tərəfindən yüksək qiymətləndirilmişdir. Bəzi tənqidçilər isə hesab edirlər ki, Zimbardonun təqdimatı bəzən dramatik elementlərə meyillidir və etik aspektlər tam ədalətli təqdim olunmayıb. Bununla belə, “Lüsifer effekti” insan təbiətinin qaranlıq tərəflərini anlamağa çalışan əsərlər arasında klassik sayılır.

## Həmçinin bax
* Stenford həbsxana eksperimenti
* Filip Zimbardo
* Əbu-Qreyb işgəncə qalmaqalı
* Sosial psixologiya

## İstinadlar

## Əlavə ədəbiyyat
* 

## Xarici keçidlər
* 
* 
*
Bibb Latane

**Bibb Latane** (; ) — amerikalı sosial psixoloq, insanların qrup şəraitində davranışlarını, xüsusilə də sosial təsir, məsuliyyətin paylaşılması və müşahidəçi effekti () sahəsində aparılmış araşdırmaları ilə tanınır.  Əsasən Cohn Darli ilə birlikdə 1960-cı illərdə həyata keçirdikləri eksperimentlərlə tanınmışdır.

## Bioqrafiyası
Bibb Latane 1937-ci ildə ABŞ-ın Ohayo ştatında anadan olmuşdur. O, Şimali Karolina Universitetində psixologiya üzrə bakalavr dərəcəsi almış, daha sonra isə Minnesota Universitetində doktorantura təhsilini tamamlamışdır. Akademik fəaliyyətinə Yel Universitetində başlamış və uzun illər Florida Atlantik Universitetində çalışmışdır.

## Elmi fəaliyyəti
Latane-nin araşdırmaları əsasən sosial təsir və qrup davranışı üzərində cəmlənmişdir. O, insanın sosial vəziyyətdən necə təsirləndiyini, xüsusilə də fərdlərin başqalarının yanında olarkən davranışlarında hansı dəyişikliklərin baş verdiyini araşdırmışdır.

Ən məşhur töhfəsi məsuliyyətin yayılması və müşahidəçi effekti nəzəriyyəsidir. Bu nəzəriyyəyə əsasən, insanlar başqalarının da yardım göstərə biləcəyini düşünərək, fövqəladə vəziyyətlərdə daha passiv davranırlar.

### Məşhur eksperimentlər

* Kitti Conoveze hadisəsi — 1964-cü ildə baş vermiş bu real hadisə əsasında Latane və Darli insanların fövqəladə vəziyyətlərdə necə reaksiya verdiklərini öyrənmək üçün laboratoriya şəraitində bir sıra eksperimentlər keçirmişlər.
* Duman otağı təcrübəsi () — bu təcrübədə iştirakçılar otaqda tək və ya başqaları ilə birlikdə olarkən otağa yayılan dumanı fərq edib-etməmələrinə görə reaksiyaları müşahidə olunmuşdur.

;Əsas nəzəriyyələri

* Sosial təsir nəzəriyyəsi () — bu nəzəriyyəyə görə, sosial təsirin gücü onun mənbələrinin sayı, yaxınlığı və gücündən asılıdır.
* Dinamik sosial təsir nəzəriyyəsi — qruplar daxilində fikir formalaşması və konformizmi izah edir.

## İstinadlar

## Xarici keçidlər
* Center for Human Science
* Odum Institute
Qəsr əl Yəhud

**Qəsr əl-Yəhud** (; ; ) — Yerixonun cənub-şərqində, İordan çayının qərb sahilindəki İordan vadisində vəftiz mərasiminin rəsmi adı. Milli park kimi fəaliyyət göstərən və Fələstin Adminstrasiyası tərəfindən idarə olunan ərazi.

Bu yer Vəftizçi İohann tərəfindən həyata keçirilmiş İsa Məsihin vəftizinin ənənəvi yerlərindən biridir, başqa bir ənənəyə görə - vəftiz yeri şərq sahilindədir və əl-Maxtas adlanır. Bundan əlavə, bu yer tez-tez ənənəvi kitab əhli inancına görə qədim israillilərin İordan çayını keçdiyi yer və İlyas peyğəmbərin göyə qalxdığı yer kimi tanınır.

## Qalereya


Fayl:Baptism_site_-_structure_of_Palestine_at_Jordan_River.jpg|link=Файл:Baptism_site_-_structure_of_Palestine_at_Jordan_River.jpg|alt=Отремонтированные объекты в Каср-эль-Яхуде| Qəsr əl-Yahudda təmir edilmiş binalar
Fayl:Jericho_river_baptism_site.jpg|link=Файл:Jericho_river_baptism_site.jpg|alt=Вид из Каср-эль-Яхуда| Qəsr əl-Yəhuddan görünüş
Fayl:KasserAlYahud4.jpg|link=Файл:KasserAlYahud4.jpg|alt=Вид из Каср-эль-Яхуда на Эль-Махтас| Qəsr əl-Yəhuddan Əl-Maxtasa baxış


## İstinadlar
Daniel Ek

**Daniel Georq Ek** (; ) — İsveçli iş adamı və texnoloq. Ek İsveç audio axını və media xidmətləri təminatçısı "Spotify"nin həmtəsisçisi və baş icraçı direktorudur. 2024-cü ilin may ayına olan məlumata görə, onun sərvəti Forbes tərəfindən 4,8 milyard dollar olaraq qiymətləndirilib.
## Həyatı
Daniel Ek 21 fevral 1983-cü ildə Stokholmun Ragsved adlı bölgəsində anadan olub və böyüyüb. O, 2002-ci ildə orta məktəbi bitirib və sonra Kral Texnologiya Universitetidə mühəndislik təhsili alıb. Bir müddət sonra isə o, bütün diqqətini İT karyerasına yönəltmək üçün təhsilini yarımçıq qoyub.

## Karyerası
Daniel Ek 2006-cı ildən auksion şirkəti "Tradera"da baş rola sahib olmağa başlayıb. O, həmçinin brauzerə əsaslanan oyun və moda icması "Stardoll"un texniki direktoru idi və daha sonra onlayn reklam şirkəti olan "Advertigo"da işə başlayıb. "Advertigo" 2006-cı ildə "TradeDoubler"ə satılıb, bundan sonra Ek qısa müddət ərzində "μTorrent"in direktoru olub və "μTorrent" 2006-cı ilin dekabrında "BitTorrent"ə satılana qədər "μTorrent"in qurucusu Ludvig Strigeus ilə birgə işləyib.

## Spotify
Ek 2008-ci ilin oktyabr ayında "Spotify" qanuni musiqi axını xidmətini işə saldı. Əvvəlcə, Spotify "peer-to-peer" paylama modelində işləyirdi, lakin 2014-cü ildə server-müştəri modelinə keçdi. 2019-cu ilin aprel ayına olan məlumata görə, "Spotify"ın 217 milyon aktiv istifadəçisi var və 2017-ci ilin iyun ayına olan məlumata görə, vençur maliyyələşdirməsi üçün 2,5 milyard dollardan çox vəsait toplayıb.

2017-ci ildə Ek "Billboard" tərəfindən musiqi sənayesinin ən güclü insanı seçilib.

## Şəxsi həyatı
2016-cı ildə Ek Sofiya Levanderlə nigaha daxil olub. Hazırda 2 qızı var.

Ek "Arsenal FK" çılğın azarkeşidir və o hətta klub satışa çıxarılarsa, futbol klubunu almaqda maraqlı olduğunu bildirib. 
2021-ci ilin may ayında Ek, klubu təxminən 1,8 milyard funt-sterlinqə almağı təklifi edib, lakin bu təklif klubun sahibləri tərəfindən rədd edilib.

Daniel Ek, Spotify.jpg|
Daniel Ek addressing Spotify staff.jpg|
Cropped image of Daniel Ek.jpg|
Daniel Ek (Interview).jpg|


## İstinadlar

## Ədəbiyyat
* 
* 
* 
* 

## Xarici keçidlər
İkonopərəstlik

**İkonopərəstlik** və ya **ikonofiliya** — xristianlıqda ikonalara pərəstiş edilməsi təcrübəsi. Bu həmçinin, Pravoslav və Katolik kilsələrinin Yeddinci Ekumenik Kilsə Məclisində doqma olaraq qəbul edilmişdir. Bu təcrübə doqmanın qəbulundan üç əsr əvvəl ayrılmış miafizit kilsələrdə də mövcuddur. Buna baxmayaraq, onlar rəsmi olaraq bu doqmanı qəbul etmirlər.

## Tarixi

Xristianlıqda İsa Məsihin, Məryəm Ananın, müqəddəslərin və "Bibliya" səhnələrinin təsvirləri II əsrdən məlumdur. IV əsrə qədər xristian məbədlərinin divarları geniş şəkildə rəngli təsvirlərlə bəzədilirdi. Böyük Vasili müqəddəs Antioxiyalı Varlaamın xatirəsinə həsr olunmuş xütbəsində rəssamları müqəddəsin şücaətlərini təsvir etməyə çağırırdı. İoann Zlatoust Antioxiyalı Meletinin təsvirlərinin yayılmasından yazır, Kirli Feodorit isə Simeon Stolpnikin Romada satılan portretlərindən bəhs edir. Bununla belə, eyni dövrdə ikonaların istifadə edilməsinə qarşı ilk etirazlar da ortaya çıxmışdır. Məsələn, Kesariyalı Yevsevi imperatorun bacısının Məsihin ikonasını istəməsinə mənfi münasibət bildirmişdi. O, bunu "Əhdi-ətiq"dəki qadağa ilə yox, ilahi təbiətin təsvir edilə bilməyəcəyi ilə izah etmişdir.

III əsrə qədər xristianlara qarşı aktiv təqiblər səbəbindən "Bibliya"nın mənaları çox örtülü və simvolik şəkildə təsvir olunurdu. Məsihin əsas simvolik təsviri Tanrı quzusu idi. 692-ci ildə keçirilmiş  Trullo Kilsə Məclisinin 82-ci qaydası ilə adətən "Əhdi-ətiq"dən götürülmüş göstərici simvolların istifadə olunması qadağan edilmişdir.

VIII əsrdən IX əsrin əvvəllərinə qədər Bizans imperiyasında ikonopərəstliyə qarşı yönəlmiş aktiv ikonoborçu hərəkatı yaranmışdır. Bu dövrdə müqəddəs Dəməşqli İoann (675–753) ikonopərəstliyin ilahiyyat əsasını verməyə çalışmışdır.

## İstinadlar

## Xarici keçidlər
* 
* Иконы и иконопочитание // Православная Богословская Энциклопедия. Том 5. Издание Петроград. Приложение к духовному журналу «Странник» за 1904&nbsp;г.
*  Св. Иоанн Дамаскин. Три слова в защиту иконопочитания.
* О почитании икон
* Православие и иконопочитание.
Coryphaspiza melanotis

**Coryphaspiza melanotis** (*Qara maskalı finç*) — Cənubi Amerikanın Thraupidae fəsiləsinə aid bir quş növü. Bu növ "Coryphaspiza" cinsinin yeganə üzvüdür. O, Argentina, Boliviya, Braziliya, Paraqvay və Peruda yayılmışdır. Təbii yaşayış mühitləri subtropik və ya tropik rütubətli kollar, subtropik və ya tropik quru aşağı düzənlik çəmənlikləri və subtropik və ya tropik mövsümi yaş və ya su basmış aşağı düzənlik çəmənlikləridir. Bu növ yaşayış mühitinin itirilməsi səbəbindən təhdid altındadır.

## Taksonomiya

Qara maskalı finç 1822-ci ildə holland zooloqu Konrad Yakob Temmink tərəfindən "Emberizoides melanotis" binominal adı altında təsvir edilmişdir. Bu növ hal-hazırda 1840-cı ildə Corc Robert Qrey tərəfindən təqdim edilən "Coryphaspiza" cinsinə aid edilir. Tipik ərazi Braziliyanın San-Paulu şəhəridir. Cinsin adı qədim yunan dilində "baş tacı" mənasını verən "koruphē" və "finç" mənasını verən spiza sözlərindən ibarətdir. Növün epiteti "melanotis" isə qədim yunan dilində "qara" mənasını verən "melas" və "-qulaq" mənasını verən "-ōtis" şəkilçisindən ibarətdir.

## İstinadlar

## Xarici keçidlər
Pteroglossus aracari

**Pteroglossus aracari** (*Qara boyunlu arakari*) — Tukanlar (Ramphastidae) fəsiləsinə  aid olan qədim quş növü. Bu növ Braziliya, Fransa Qvianası, Qayana, Surinam və Venesuelada rast gəlinir.

## Təsvir

Qara boyunlu arakari 43-46 sm uzunluğunda və 177-325 qram ağırlığındadır. Erkək və dişi fərdlərin lələkləri və dimdiyi eyni rəngdədir, lakin dişilərin dimdiyi daha qısadır. Nominativ yarımnövün yetkin fərdlərinin başı, boynu və boğazı qara, qulaq örtükləri isə qəhvəyi-qaradır. Gözləri qəhvəyi olub, ətrafı mavi-boz və ya qara dəri ilə əhatələnmişdir. Üst hissələri əsasən yaşıl, sağrısı qırmızıdır. Alt hissələri sarı olub, aşağı sinədə enli qırmızı zolaq və yaşılımtıl budları var. Dimdiyinin üst hissəsi fil sümüyü rəngində olub, qara külləmə və bazaya malikdir; alt hissəsi isə qaradır. Dimdiyin əsasında şaquli ağ xətt var. Cavan fərdlərin qara və yaşıl lələkləri yetkinlərdən daha tünd, qırmızı və sarı rənglər isə daha solğundur. Onların dimdiyi daha qəhvəyi rəngdədir və "dişləri" və əsas ağ xətti yoxdur.

## İstinadlar

## Xarici keçidlər
Kassius (timsah)

**Kassius** ()&nbsp;—  dünyanın vəhşi təbiətdə yaşamayan ən böyük timsahı. Bu nəhəng canlı Avstraliyanın Şimali Queensland əyalətində yerləşən "Green Island" adlı məşhur turist məkanındakı Marineland Melanesiada saxlanılıb. Kassiusun uzunluğu təxminən 5.48 metrdir və onun yaşının 110-dan çox olduğu güman edilir, bu da onu dünyanın ən yaşlı və ən böyük timsahlarından biri edirdi.
## Ümumi məlumat
Kassiusun həyat hekayəsi əhəmiyyətli dərəcədə dramatikdir. O, 1984-ci ildə Şimali Avstraliyada, "Queensland"ın uzaq tropik bölgələrində insanlar tərəfindən tutulub. O zaman Kassius, yerli sakinlər və kənd təsərrüfatı heyvanları üçün böyük təhlükə sayılırdı. Onun insanlara və heyvanlara hücum etmək potensialı yüksək idi və məhz bu səbəbdən, onu təhlükəsiz bir yerdə saxlamaq qərarı verildi. Kassius tutulduqdan sonra "Marineland Melanesia"ya gətirilib, burada ona xüsusi bir hovuzda mühit təmin edilib. Bu məkan dünyanın ən böyük və ən qədim su timsahlarından biri olan Kassiusu qorumaq üçün fəaliyyət göstərirdi. Timsah parkının sahibləri Corc və Kay Craiq, Kassiusun yaşayışını təhlükəsiz və rahat şəraitdə təmin etməklə, ona təbii və stresssiz mühit yaratmaq üçün çox çalışırdılar.

## Ginnesin Rekordlar Kitabında
Kassius Ginnesin Rekordlar Kitabına dünyanın vəhşi təbiətdə yaşamayan ən böyük timsahı kimi daxil edilib. Bu nəhəng dəniz timsahı çox güclü çənəyə malikdir və yetkinlik yaşında olduğundan, onun təsir gücü heyrətamizdir. Onun cəsarətli və qorxuducu görünüşünə baxmayaraq, "Marineland Melanesia"da ona baxan heyət Kassiusun sağlamlığını qorumaq və ona lazımi qayğı göstərmək üçün ciddi tədbirlər həyata keçirirdi. Timsahın qidalanması əsasən ət, balıq və digər heyvan məhsullarından ibarət olub. Həftəlik qidalanma cədvəli peşəkar zooloqlar tərəfindən hazırlanırdı. Onun uzunömürlülüyü və möhtəşəm ölçüsü təbiətsevərləri və tədqiqatçıları heyrətləndirirdi. Kassiusun yaşının həddindən çox olması ömrünün sonlarında dişlərindən bir çoxundan məhrum olmasına səbəb olub. O, 110 yaşlarında, 2024-cü il noyabrın 1-də Avstraliyanın Qrin Adasında yerləşən "Marineland Melanesia"da dünyasını dəyişib.

## İstinadlar

## Xarici keçidlər
* Marineland Melanesia on Green Island: Cassius the Crocodile
Eremomela atricollis

**Eremomela atricollis** (*Qara boyunlu eremomela*) — Əvvəllər "Köhnə dünya qarışqaquşu" qrupuna daxil edilən, lakin indi "Cisticolidae" fəsiləsinə aid edilən bir quş növü. Bu növə Anqola, Konqo Demokratik Respublikası və Zambiyada rast gəlinir. Təbii yaşayış yerləri subtropik və ya tropik quru meşələr və quru savannalardır (xüsusilə miombo meşələri).

## Taksonomiya

Qara boyunlu eremomela 1894-cü ildə Joze Visente Barboza du Bokaje tərəfindən təsvir edilmişdir. "Atricollis" latınca "qara boyun" deməkdir. Hal-hazırda heç bir yarımnöv tanınmır.

## Təsvir

Qara boyunlu eremomela kiçik bir quşdur, orta hesabla 11 sm uzunluğunda və 10 qram çəkisindədir. Ağ döş, boz bel və zeytun rəngli qanadlara malikdir. Göz ətrafında qara maska, üstündə sarı-narıncı baş ləkəsi və altında parlaq sarı boğaz var, həmçinin fərqləndirici incə qara boyun zolağına malikdir. Çağırışı "dzrrt dzrrt" səsi ilə təkrarlanır və hər dəfə beş saniyə davam edir.

## İstinadlar

## Xarici keçidlər
Phoenicircus nigricollis

**Phoenicircus nigricollis** (*Qara boyunlu qırmızı kotinqa*) —  "Kotinqalar" (Cotingidae) fəsiləsinə  aid olan bir quş növü. Bu növ Braziliya, Kolumbiya, Ekvador və Perunun qərbi Amazon hövzəsində, həmçinin Venesuelanın Amazonas ştatı ilə cənub sərhəd bölgəsində tapılır. Təbii yaşayış mühiti subtropik və ya tropik rütubətli aşağı düzənlik meşələridir.

## Başlıq mətni

Qara boyunlu qırmızı kotinqa qərbi Amazon hövzəsində iki fərqli ərazidə tapılır: biri şimal-qərb hövzəsində, digəri isə mərkəz-cənub-qərbdə. Şimal-qərb Amazon hövzəsindəki yayılma sahəsinin cənub sərhədi Amazon çayı ilə məhdudlaşır. Şərqdə isə Riu-Neqru çayının Amazonla birləşdiyi yerdən başlayaraq qərb sahilində və Venesuelanın cənub sərhəd bölgəsinə qədər uzanır. Bu ərazidən cənuba doğru Perunun şimal-qərb Amazon hövzəsinə qədər genişlənir və Ucayali çayının aşağı axınının şimal sahilində, həmçinin Maranon çayının (qərbi Amazon çayı) şimal sahilində məhdudlaşır. Mərkəz-cənub-qərbdəki ikinci yayılma sahəsi də oxşar ölçüdədir və qərbdə Madeira çayının şərq sahilində, şimalda Amazon çayında məhdudlaşır. Bu ərazi şərqdə Tapajos çayının aşağı axınından kənara da çıxır.

## İstinadlar

## Xarici keçidlər
Colaptes atricollis

**Colaptes atricollis** (*Qara boyunlu ağacdələn*) — Ağacdələnlər fəsiləsi olan "Picidae" fəsiləsinin "Picinae" yarımfəsiləsinə aid olan bir quş növüdür. Peruya endemikdir.

## Təsvir

Qara boyunlu ağacdələn 26-27 sm uzunluğunda və 73-90 qram çəkisindədir. Erkək və dişi fərdlərin lələkləri baş hissəsi istisna olmaqla eynidir. Nominativ yarımnövün yetkin erkəkləri alından başlanğıc qədər tünd boz, arxa baş və üst boyun hissəsi qırmızıdır; boz rəng tez-tez qırmızı lələk uclarında da, görünür. Göz ətrafından boynuna qədər sarımtıl-ağ rəngdədir, altında qırmızı malar zolağı və qara çənə və boğaz var. Yetkin dişilərin yalnız arxa baş hissəsi qırmızıdır və malar zolağı qaradır. Hər iki cinsin üst hissəsi tunc-yaşıl rəngdədir və dar qara zolaqlarla örtülüdür. Hər iki rəng bel nahiyəsində və quyruq üst örtüklərində daha açıqdır. Uçuş lələkləri tünd qəhvəyi rəngdədir və sarımtıl zolaqlar və zeytun-sarı lələk oxları var. Quyruğu tünd qəhvəyi rəngdədir. Mərkəzi lələklər və ən kənar cüt lələklərin xarici hissəsi daha açıq zolaqlara malikdir. Döş hissəsi qara, qalan alt hissəsi isə açıq sarı rəngdədir və qara zolaqlarla örtülüdür. Uzun dimdiyi qara rəngdədir, əsası daha açıqdır, gözləri qəhvəyi və ya şabalıdı-qəhvəyi, ayaqları isə yaşıl-boz rəngdədir. Cavan fərdlər ümumilikdə yetkinlərdən daha solğundur və daha tünd üzə malikdirlər. Başlarının üstü tez-tez qırmızı və qara zolaqlıdır, malar zolağı qara və qırmızı qarışıqdır, üst və alt hissələrin zolaqları daha diffuzdur. "C. a. peruvianus" yarımnövü nominativdən daha kiçikdir və daha qısa dimdiyə malikdir. Üst hissələri daha açıq, lakin daha çox zolaqlıdır, alt hissələri isə daha açıq və daha az zolaqlıdır.

## İstinadlar

## Xarici keçidlər
Magnum (marka)

**Magnum** — İngiltərə \ Niderland şirkəti olan Unileverə məxsus beynəlxalq dondurma markası. 1989-cu ildə Almaniyada satışa təqdim olunan Belçika brendi sənayedə ilk dəfə şokoladla tam örtülmüş çubuqlu dondurmanı kütləvi istehlaka uyğunlaşdırmaqla fərqlənmişdir. Bu texnoloji və istehsal yeniliyi Magnum-un qlobal bazarda mövqeyini gücləndirmiş və premium dondurma seqmentində tanınmasına səbəb olmuşdur. Müxtəlif dad çeşidləri ilə təqdim edilən Magnum məhsulları hazırda 80-dən çox ölkədə satışdadır.

## Məhsul çeşidləri
Magnum dondurmaları müxtəlif dad və ölçülərdə təqdim olunur. Ənənəvi çeşidlərə "Classic", "Almond", "White", "Double Chocolate" və "Mint" daxildir. Bundan əlavə, "Mini" seriyası kiçik ölçülü variantları ilə, "Double" seriyası isə ikili şokolad qatları ilə seçilir. 2018-ci ildən etibarən bitki mənşəli və veqana uyğun versiyalar da istehsal olunmağa başlanmışdır.

## Tarixi və inkişafı
İndi Magnum kimi tanınan ilk dondurma Belçikada Ola laboratoriyası (Baasrode) tərəfindən Belçika şokolad istehsalçısı Callebaut ilə əməkdaşlıqda yaradılmış və hazırlanmışdır. Bu, 1980-ci illərdə Danimarka şirkəti Frisko tərəfindən istehsal olunan Nogger brendinə bənzər premium dondurma idi.

Magnum brendi ilk dəfə 1989-cu ildə Almaniyada "Langnese" (Algida) şirkəti tərəfindən təqdim olunmuşdur. Bu məhsul, çubuqlu dondurma ilə şokolad qatı texnologiyasını birləşdirərək bazarda ilk olaraq fərqlənmişdir. 1990-cı illərdən etibarən Magnum müxtəlif Avropa ölkələrində, daha sonra isə qlobal miqyasda yayılmağa başlamışdır.

## The Magnum Ice Cream Company
2024-cü ilin mart ayında Unilever, dondurma bölməsini "The Magnum Ice Cream Company" adı altında ayrıca bir müəssisəyə çevirməyi planlaşdırdığını açıqladı. 2025-ci ilin iyul ayından etibarən şirkət müstəqil fəaliyyətə başlayaraq Amsterdam Fond Birjası, London Fond Birjası və New York Fond Birjasında listinqə çıxarıldı.

## Azərbaycanda
Azərbaycanda Magnum məhsulları əsasən iri ticarət şəbəkələri vasitəsilə satışa təqdim olunur. Bu məhsullar "Bravo", "Bazarstore", "Neptun" kimi supermarketlərdə mövcuddur. İdxal əsasən Türkiyə və digər Avropa ölkələrindən həyata keçirilir.

Azərbaycan bazarında Magnumun geniş yayılmış çeşidləri arasında Classic, Almond, White və Mini seriyaları qeyd oluna bilər. Bitki mənşəli və məhdud buraxılışlı məhsullar məhdud dövrlərdə və əsasən paytaxt bölgəsində satışa çıxarılır.

## İşçi hüquqları və sosial məsuliyyət
2025-ci ildə Unilever, dondurma bölməsinin ayrılmasından sonra işçilərə 3 illik əmək zəmanəti veriləcəyini elan etmişdir.

## İstinadlar
Ploceus nigricollis

**Ploceus nigricollis** (*Qara boyunlu toxucu*) — Mərkəzi Afrikanın böyük bir hissəsində, qərbdə Kamerundan şərqdə Keniyaya və cənubi Somaliyə qədər olan ərazilərdə yaşayan və çoxalan bir quş növü.

## Təsvir

Qara boyunlu toxucu, güclü konik dimdiyi olan 16 sm uzunluğunda bir quşdur. Şimal yarımnövünün yetkin erkəyi zeytun rəngli üst hissə və qanadlara, sarı alt hissə və başa malikdir. Qara göz maskası və döş ləkəsi var, iris isə açıq sarıdır. Çoxalmayan erkəklərin başı sarı, təpəsi zeytun rəngli, üst hissəsi boz və ağ rənglidir. Qanadları sarı və qara rəngdə qalır. Yetkin dişilər də zeytun rəngli üst hissə və qanadlara, sarı alt hissə və başa malikdir. Onların qara göz maskası var, lakin döş ləkəsi yoxdur. Nigeriyadan şərqə doğru tapılan cənub yarımnövü tamamilə fərqli görünüşə malikdir, üst hissəsi və quyruğu demək olar ki, qara rəngdədir.
Qara boyunlu toxucu həşəratlar və bitki maddələri ilə qidalanır. Bu quşun səsləri arasında "dew-dew-twee" kimi bir fit səsi daxildir.

## İstinadlar

## Xarici keçidlər
Super Qızıl top

**Super Qızıl top** () — Ballon d'Or-dan daha yüksək bir mükafat. France Football tərəfindən 30 ildən bir təqdim edilən mötəbər mükafat növüdür.

## Təqdim olunması
1989-cu ildə France Football tərəfindnə mükafat mərasimi keçirilmişdir. France Football-ın münsif heyəti tərəfindən verilmiş qərara əsasən mükafatın sahibi Alfredo Di Stefano seçildi.

Uzun illər Super Ballon d'Or kuboku Real Madrid muzeyində Santiago Bernabeu Stadionunda nümayiş etdirilirmişdir. 2021-ci ildə Di Stefanonun uşaqları onun xatirə əşyalarını hərraca çıxardılar, bu əşyalar arasinda 187,500 Avro qiyməti ilə Super Qızıl top da yer alırdı.

## İstinadlar
Dəniz Günü

– Yaponiyada hər il iyul ayının üçüncü bazar ertəsi günündə qeyd olunan milli bayram.

## Tarixi
1876-cı ildə İmperator Meyci "Meiji Maru" gəmisi ilə Aomoridən Yokohamaya səfər etmiş və bu hadisə bir yapon imperatorunun döyüş gəmisi olmayan bir gəmi ilə ilk səyahəti olmuşdur. Onun Yokohama limanına qayıtdığı 20 iyul tarixi 1941-ci ildə Dəniz Xatirə Günü kimi qeyd olunmağa başlamışdır. 1991-ci ildə dənizlə bağlı bir sıra təşkilatlar Dəniz Gününün milli bayram kimi qeyd olunması üçün hərəkat başlatmışdır. 1995-ci ildə Dəniz Günü milli bayram kimi olunmuş və 1996-cı ildə ilk dəfə rəsmi şəkildə qeyd olunmuşdur. Dəniz Günü Yaponiyada yayda qeyd olunan ilk bayram olmuşdur.

2003-cü ilə qədər 20 iyul tarixi Dəniz Günü kimi qəbul olunsa da, həftəsonlarını uzatmaq üçün tətbiq olunmuş "Xoşbəxt bazar ertəsi" sistemindən sonra hər iyul ayının üçüncü bazar ertəsi gününün Dəniz Günü kimi qeyd olunmasına qərar verilmişdir.

2020 Yay Olimpiya Oyunları səbəbilə Dəniz Gününün tarixi dəyişdirilmiş, bazar ertəsində yox, çərşənbə axşamında (22 iyul) qeyd olunmuşdur.

## Tədbirlər
Dəniz Gününün məqsədi dənizin verdiyi nemətlərə görə təşəkkür etmək və ada ölkəsi olan Yaponiyanın inkişafını arzulamaqdır. Dəniz günü şənbə və bazar günləri ilə birləşərək üç günlük tətil yaratdığı üçün insanlar bu fürsətdən istifadə edib səyahət edirlər. Ölkədə dəniz və okean mövzusunda tədbirlər keçirilir.

Dənizə çıxışı olmayan Nara prefekturası iyul ayının üçüncü bazar ertəsi gününü Dağlar və Çaylar Günü kimi qeyd edir.

## İstinadlar
Respublika Günü

**Respublika günü** və ya **Respublika bayramı** — bir çox ölkələrdə respublika rejiminə keçdikləri tarixə əsasən rəsmi bayram kimi qeyd edilən günün adı.

## Müxtəlif ölkələrdə Respublika günləri

* Albaniya: 11 yanvar (1946)
* Azərbaycan: 28 may (1918)
* Burkina-Faso: 11 noyabr (1958)
* Ermənistan: 28 may (1918)
* Qambiya: 24 aprel (1970)
* Qana: 1 iyul (1960)
* Qayana: 23 fevral (1970)
* Hindistan: 26 yanvar (1950)
* İraq: 14 iyul (1958)
* İran: 1 aprel (1979)
* İslandiya: 17 iyun (1944)
* Keniya: 12 dekabr (1963) 
* Şimali Koreya: 9 sentyabr (1948) 
* Litva: 15 may (1920)
* Maldivlər: 11 noyabr (1968)
* Nepal: 28 may (2008)
* Nigeriya: 18 noyabr (1958)
* Pakistan: 23 mart (1956)
* Syerra-Leone: 27 aprel (1961)
* Şri-Lanka: 22 may (1972)
* Trinidad və Tobaqo: 24 sentyabr (1976)
* Tunis: 25 iyul (1957)
* Türkiyə: 29 oktyabr (1923)
* Yunanıstan: 24 iyul (1974)
Turnix nanus

**Turnix nanus** (*Qara sağrılı düymə bildirçini*) — Üçbarmaqlar fəsiləsinə aid olan kiçik bir quş növüdür.

## Təsvir

Bu növün qəhvəyi beli, qızılı-sarı sinəsi və açıq qarnı, qəhvəyi gözləri və qara sağrısı vardır. Çilovlu quşlar üçün adi olan bir xüsusiyyət olsa da, digər quşlarla müqayisədə dişi fərdlər erkəklərdən daha iri və daha parlaq rənglərə malikdir. Qara sağrılı düymə bildirçini utancaq quşdur və onları təbiətdə tapmaq çətindir.

## Yayılması və yaşayış mühiti

"Turnix nanus" Afrikanın meşəlik və daha quru bölgələri xaricindəki açıq çəmənliklərdə yaşayır. Bu növ, arealın mərkəzi hissələrində daha çox yayılmışdır, amma Çad gölü və Mərkəzi Afrika Respublikasına doğru şimalda köçəridir və çoxalma dövründə miqrasiya edir.

## İstinadlar

## Xarici keçidlər
Dinopium benghalense

**Dinopium benghalense** (*Qara sağrılı alovbel*) — Həmçinin kiçik qızılıbel ağacdələn və ya kiçik qızılıbel kimi tanınan, Hindistan yarımqitəsində geniş yayılmış bir ağacdələn növü. Şəhər ərazilərində görülən azsaylı ağacdələnlərdən biridir. Xarakterik bir "çırçıltılı-kişnəmə" çağırışı və dalğalı uçuşu var. Qara boğazı və qara sağrısı olan yeganə qızılıbel ağacdələndir.

## Təsvir

Qara sağrılı alovbel 26-29 sm uzunluğunda iri bir növdür. Tipik ağacdələn formasına malikdir və qızılı-sarı qanad örtükləri fərqlənir. Sağrısı qara olub, böyük alovbeldən fərqli olaraq qırmızı deyil. Alt hissələri ağdır və tünd "V" formalı işarələr var. Qara boğazı və ağ ləkələri ilə Hindistan regionundakı digər qızılıbel ağacdələnlərindən asanlıqla fərqlənir. Başı ağ, ensəsi və boğazı qara, göz ətrafında boz ləkə var. Böyük alovbeldən fərqli olaraq qara bığ zolağı yoxdur. Yetkin erkəklərin qırmızı tacı və kəkili var. Dişilərin ağ ləkəli qara alın hissəsi var və yalnız arxa kəkili qırmızıdır. Cavan quşlar dişilərə bənzəyir, lakin daha solğundur. Digər ağacdələnlər kimi, bu növün də düz və iti dimdiyi, ağac gövdələrində dəstək üçün sərt quyruğu və iki barmağı irəli, iki barmağı geriyə baxan zigodaktil ayaqları var. Uzun dili həşəratları tutmaq üçün irəli atıla bilər. Qara sağrılı alovbel həm qara boğazı, həm də qara sağrısı olan yeganə qızılıbel ağacdələndir.

## İstinadlar

## Xarici keçidlər
Poecilodryas hypoleuca

**Poecilodryas hypoleuca** — "Petroicidae" fəsiləsinin bir quş növü. Bu növ Yeni Qvineyada geniş yayılmışdır. Onun təbii yaşayış yeri subtropik və tropik yaşıl meşəlik ərazilərdir.

## Təsvir

Qara tərəfli robin 13 ilə 15 sm arasında ölçülür və qara-ağ lələklərlə örtülmüşdür. Üst hissələr, o cümlədən baş, boyun, arxa, qanadlar və quyruq qara və ya qəhvəyi-qara rəngdədir, eyni zamanda göz zolağı da qara rəngdədir. Gözaltı, boyun və alt hissələr ağdır, qanadlarda isə ağ ləkələr mövcuddur. Dimdik qara, gözləri tünd qəhvəyi, ayaqları isə boz və ya çəhrayı rəngdədir.

## Yayılma və yaşayış yeri

Qara tərəfli robin Yeni Qvineyanın Huon yarımadasından qərbdəki Qərbi Papua adalarına qədər yayılıb, lakin cənubda Transfly bölgəsindən uzaqdır. Əsasən dəniz səviyyəsindən 1200 metrə qədər olan yağış meşələri və bataqlıq meşələrində yaşayır. Yağış meşələrində tək-tək və ya cütlər şəklində alt qatlarda və ya yer səviyyəsində görülür. Utancaq olan bu quşun, daha çox səsi eşidilir, özü isə az görünür.

## İstinadlar

## Xarici keçidlər
Capito niger

**Capito niger** (*Qara ləkəli barbet*) — Capitonidae fəsiləsinə aid olan bir quş növü. Braziliya, Qviana və Venesuelada rast gəlinir.

## Təsvir

Qara ləkəli barbet 16-19 sm uzunluğunda və 41-68 qram çəkisindədir. Rəngləri çox müxtəlifdir və rənglərin zənginliyi dəyişir. Yetkin erkək fərdlərin alın hissəsi qırmızı, başının üst hissəsi və boynunun arxa tərəfi sarımtıldır, göz ətrafından boynun arxa hissəsinə qədər qara zolaq var. Boynun arxa hissəsində tünd zolaqlar var. Üst hissəsi qara rəngdədir. Beli sarımtıl xətlərlə əhatə olunub və sarımtıl qanad zolaqları var. Boğazı qırmızı, döşü və qarnı sarı, yan tərəfləri isə sarımtıl-zeytun rəngdədir və qara zolaqlarla örtülüdür. Yetkin dişi fərdlər oxşar rənglərə malikdir, lakin daha çox işarələnmişdir; üst hissələri qara üzərində açıq ləkələrə malikdir, döşü və qarnı isə ləkəli və ya zolaqlıdır. Cavan fərdlər yetkinlərə bənzəyir, lakin daha solğundur.

## İstinadlar

## Xarici keçidlər
Myrmoborus melanurus

**Myrmoborus melanurus** (*Qaraquyruq qarışqaquşu*) — Thamnophilidae fəsiləsinin "Thamnophilinae" yarımfəsiləsinə aid olan quş növü. Bu növ Braziliya, Kolumbiya və Peruda rast gəlinir.

## Yayılması və yaşayış mühiti

"Qaraquyruq qarışqaquşu" Perunun, Braziliyanın və Kolumbiyanın qərb Amazon hövzəsində yayılmışdır. Peruda Amazon çayının yuxarı hissəsində və onun əsas qolları boyunca "Loreto" və "Ucayali" departamentlərində rast gəlinir. Cənubi Kolumbiyanın ekstremal hissəsini keçərək Braziliyanın qərb Amazonas ştatının ekstremal hissəsinə daxil olur. Bu növ əsasən çaylar və göllər boyunca mövsümi su basmış "varzea" meşələrində, xüsusilə su yaxınlığındakı sıx kol və bitki örtüyü ilə zəngin ərazilərdə yaşayır. Dəniz səviyyəsindən 100–250 metr yüksəklikdə rast gəlinir.

## İstinadlar

## Xarici keçidlər
Enkanto

***Enkanto*** () — 2021-ci ildə "Walt Disney Animation Studios" tərəfindən istehsal olunmuş 3D animasiya filmi.

## İstinadlar

## Xarici keçidlər

*
Cisticola melanurus

**Cisticola melanurus** (*Qaraquyruq sistikola*) — "Cisticolidae" fəsiləsinə aid olan və Anqola və Konqo Demokratik Respublikasında rast gəlinən bir quş növü. Onun təbii yaşayış mühiti quru savannalar və kiçik ağacların təpə qatıdır. Bu növ həm ağacların təpə qatında, həm də yerdə həşəratlarla qidalanır.

## Təsvir

"Cisticola melanurus" 10–11 sm uzunluğunda və 8–10 qram ağırlığındadır. Başının üst hissəsi zəngin qırmızımtıl-qəhvəyi, beli tünd boz-qəhvəyi və uzun qara quyruğa malikdir. Alt hissələri ağ rəngdədir. Cavan fərdlər yetkinlərə bənzəyir, lakin daha az parlaq rənglərə malikdir. "Cisticola melanurus" görünüş etibarilə uzunquyruq sistikola (Cisticola angusticauda) ilə oxşardır.

Uçuş zamanı bu quşlar bəzən qanadları ilı klikləyən səs çıxarır.

## İstinadlar

## Xarici keçidlər
Manks Loaxtan

**Manks Loaxtan** — Böyük Britaniyanın Men adasına məxsus olan qədim və nadir qoyun cinsidir. Bu cins özünəməxsus görünüşü, xüsusilə dörd və ya altı buynuzlu olması ilə tanınır. Manks Loaxtan qoyunları ət və yun üçün yetişdirilir və genetik baxımdan tarixi Britaniya qoyun cinslərinin ən qədim nümayəndələrindən biri hesab olunur.

## Tarix
Bu cinsin kökləri orta əsrlərə qədər gedib çıxır və zamanla digər Britaniya adalarında azalsa da, Men adasında qorunub saxlanılmışdır. 20-ci əsrin əvvəllərində bu cins demək olar ki, yox olmaq təhlükəsi ilə üz-üzə qalmış, lakin sonradan həyata keçirilən konservasiya layihələri nəticəsində nəsli qorunmuşdur.

## İstinadlar

## Xarici keçidlər
Sevilya kafedralı

**Sevilya Kafedralı** — İspaniyanın Sevilya şəhərində yerləşən və dünyanın ən böyük qotik üslublu kilsələrindən biri olan monumental katolik kilsəsidir. Bu kilsə həm dini, həm də tarixi baxımdan İspaniya və Avropanın ən əhəmiyyətli dini abidələrindən biri sayılır.
## Haqqında
Sevilya Kafedralı, 1248-ci ildə şəhərin müsəlmanlardan alınmasından sonra, əvvəllər məscid olmuş ərazidə tikilmişdir. Mövcud kafedralın tikintisinə 1401-ci ildə başlanmış və 1506-cı ildə əsas strukturu tamamlanmışdır. Sonrakı yüzilliklərdə əlavə bəzəklər və qurğular əlavə olunmuşdur. Kafedralın tikintisində məqsəd "Tanrıya o qədər böyük bir məbəd tikmək idi ki, onu görənlər dəli olduqlarını düşünsünlər" — bu sözlər tikinti heyətinin şüarı olmuşdur. 1987-ci ildə Sevilya Kafedralı UNESCO Dünya İrsi Siyahısına daxil edilmişdir. Bu status, onun memarlıq və tarixi dəyərinin beynəlxalq səviyyədə tanındığını göstərir.

### Memarlıq xüsusiyyətləri

* Üslub: Əsasən qotik
* Uzunluğu: Təxminən 135 metr
* Eni: 100 metr
* Gümbəz hündürlüyü: 42 metr

## Mövzu ilə bağlı nəşrlərdən seçmələr

* 
* 
## İstinadlar

## Xarici keçidlər
Xiphorhynchus lachrymosus

**Xiphorhynchus lachrymosus** (*Qara zolaqlı ağacadırmanan*) — "Furnariidae" fəsiləsinin "Dendrocolaptinae" yarımfəsiləsinə aid olan bir quş növü. Kolumbiya, Kosta-Rika, Ekvador, Nikaraqua və Panamada rast gəlinir.

## Yayılması və yaşayış yeri

Nominativ yarımnöv Karib yamacında şərqi Nikaraquadan Kosta Rika və Panamaya qədər, həmçinin Panama Kanalı zonasından qərbi Kolumbiyaya və Ekvadorun Pichincha əyalətinə qədər olan Sakit okean yamacında tapılır. "X. l. eximius" yarımnövü Kosta Rikanın cənub-qərb və Panamanın qərb Sakit okean yamacında tapılır. "X. l. alarum" yarımnövü Kolumbiyada, Sinu, Kauka və Maqdalena çaylarının vadilərindən şərqə, Santander departamentinə qədər yayılmışdır.

## İstinadlar

## Xarici keçidlər
Phlegopsis nigromaculata

**Phlegopsis nigromaculata** (*Qara ləkəli çılpaqgöz*) — Thamnophilidae fəsiləsinin "Thamnophilinae" yarımfəsiləsinə aid olan həşəratyeyən bir quş növü. Bu növə Boliviya, Braziliya, Kolumbiya, Ekvador və Peruda rast gəlinir.

## Təsvir

Qara ləkəli çılpaqgöz 16,5-18,5 sm uzunluğunda və 42-51 qram ağırlığındadır. Erkək və dişi fərdlər eyni görünüşə malikdir. Hər ikisinin göz ətrafında böyük, çılpaq qırmızı dəri halqası var. Nominativ yarımnöv "P. n. nigromaculata"-nın yetkin fərdləri qara baş, boyun, boğaz və üst qarın hissəsinə malikdir. Üst hissələri açıq zeytun rəngindədir və uzununa oval qara ləkələrlə örtülüdür, bu ləkələrin kənarları açıq sarımtıl zeytun-qəhvəyi rəngdədir. Uçuş lələkləri darçını-qırmızı, quyruğu isə qırmızı-qəhvəyi rəngdədir. Qara sinənin altındakı hissələri zeytun-qəhvəyi olub, quyruğa doğru darçını-qırmızı rəng alır.

## İstinadlar

## Xarici keçidlər
Sabahınız xeyir (film, 2010)

**Sabahınız xeyir** (; ) — 2010-cu ildə rejissor Rocer Mişel tərəfindən çəkilmiş film.

## Süjet xətti

Gənc, yorulmaq bilməyən və son dərəcə fəal olan Bekki Fülleri (Reyçel Makadams) iki böyük məyusluq gözləyir. O, ABŞ ştatlarından birindəki kanalda səhər şousunun teleprodüseri kimi işlədiyinə görə şəxsi həyatını qura bilmir. Karyerasında da işlər yaxşı getmir – onu işdən çıxarırlar və yerinə telekanal rəhbərliyinə namizəd olan bir nəfəri təyin edirlər.

Bekki yeni iş axtarmağa başlayır və nəhayət, bir möcüzə nəticəsində Nyu-Yorkdakı belə səhər əyləncə-xəbər şoularından birində iş tapa bilir.

Gənc yaşına baxmayaraq, Bekki həm qərarlı, həm də peşəkar bir kadrdır. Elə ilk iş günündə yeni icraçı prodüser kollektivi mənəvi cəhətdən pozan və açıq şəkildə cinsi azğınlıqları olan, özündən razı bir tovuz quşunu xatırladan baş aparıcını (Ti Burell) işdən çıxarır.

Proqram bağlanmaq təhlükəsi ilə üz-üzə qalır – əgər verilişin reytinqləri artmasa, verilişin efir vaxtı teleseriallara veriləcəkdir. Verilişi xilas etmək üçün Bekki telejurnalistikanın əfsanəvi veteranı Mayk Pomeroyu (Harrison Ford) dəvət edir. Onun şöhrəti keçmişdə qalsa da, böyük təcrübəsi, peşəkarlığı və savadı sayəsində Bekki tamamilə yeni bir gecə şousu konsepsiyası qura bilir. Amma Pomeroy özü də asan insan deyil – onun səbəb olduğu hadisələr verilişdə dəfələrlə qarışıqlıqlara səbəb olmuşdur. Lakin nəhayət, o, Bekkidəki potensiala inanır və onu bir mütəxəssis kimi sevməyə başlayır.

## Rollarda

* Reyçel Makadams — *prodüser Bekki Füller*
* Harrison Ford — *jurnalist Mayk Pomeroy*
* Dayan Kiton — *teleaparıcı Kolin Pek*
* Ceff Qoldblum — *Cerri Barnes, Bekki Fullerin yeni işində müdiri*
* Patrik Vilson — *Adam Bennett*
* Tay Barrell — *Pol MakVi*
* 50 Cent — *kameo*
* Tony Yayo — *kameo*
* Lloyd Banks — *kameo*

## Tənqid

Rotten Tomatoes saytında filmin qiyməti 6/10, reytinqi isə 55%-dir və bu, 181 rəyə əsaslanır. Ulduzlu aktyor heyətinə baxmayaraq, tənqidçilər filmi o qədər də yaxşı qarşılamamışdırlar. Onlar komediyanın qeyri-ardıcıl hesab etmiş və filmin müəlliflərini televiziya və media üçün əhəmiyyətli mövzulara toxunmamaqda, bunun əvəzinə isə yalnız xoş və yüngül sərgüzəştlərlə kifayətlənməkdə ittiham etmişdirlər.

## İstinadlar

## Xarici keçidlər

* 
* 
* 
* 
*
Changan UNI-Z

**Changan UNI-Z** (2024-cü ilə qədər **Oshan Z6**) 2022-ci ildən Çinin Changan şirkəti tərəfindən istehsal edilən beş yerlik orta ölçülü krossoverdir. Əvvəlcə yalnız Çin və BƏƏ-də satılırdı.

## Təsvir
Oshan Z6 2022-ci ilin martında debüt etdi və 2022-ci ilin ortalarında Çin bazarında satışa çıxdı. Salonda üç konsol var: birincisi 10,25 düymlük alətlər klasteri, ikincisi 12,3 düymlük mərkəzi toxunma ekranı və üçüncüsü 9,1 düymlük naviqatorla. Üç konsol bütün diapazonda standartdır, lakin AR-HUD tam komplektasiya səviyyəsinə əlavə edilmişdir. Məlumat-əyləncə sistemi, mikrofonsuz karaoke və nitqin tanınması ilə On Style 5.0 sistemi ilə birləşdirilmişdir ki, bu da sürücülərə öz səslərini müxtəlif parametrlərlə əlaqələndirməyə imkan verir. Oshan Z6 həmçinin 12 radar, 3 millimetr dalğa radarı və 5 çəkiliş kamerası olan sürücüyə yardım sisteminə malikdir. Sistem avtomobilə özünü park etməyə və yolda sürücüyə kömək etməyə imkan verir.
Fayl:Oshan_Z6_014.jpg|link=Файл:Oshan_Z6_014.jpg|alt=Вид спереди| Ön görünüş
Fayl:Oshan_Z6_015.jpg|link=Файл:Oshan_Z6_015.jpg|alt=Вид сзади| Arxa görünüş
Fayl:Oshan_Z6_008.jpg|link=Файл:Oshan_Z6_008.jpg|alt=Интерьер| İnteryer


### Texniki göstəricilər
Oshan Z6 benzin mühərriki və elektrik mühərriki ilə mövcud olmuşdur. Əsas model 140 kVt (188 at gücü) və 300 N⋅m fırlanma anı hasil edən 1,5 litrlik turbo mühərriklə, top model isə 174 kVt (233 at gücü) və 390 N⋅m fırlanma anı hasil edən 2,0 litrlik turbo mühərriklə təchiz edilirdi. Hibrid avtomobil birlikdə 210 kVt (282 at gücü) və 585 N⋅m fırlanma anı hasil edən 85 kVt (114 at gücü) elektrik mühərriki ilə 1,5 litrlik benzin mühərriki ilə təchiz edilmişdi

. Bütün mühərriklər yeddi pilləli iki muftalı transmissiya ilə birləşdirilmişdir.

## Changan UNI-Z (2024)
Oshan Z6 2024-cü ildə adını dəyişərək Changan UNI-Z adı altında plug-in hibrid şəklində həmin ilin martında təqdim edildi. Satışlar həmin ilin 28 martında başladı.
Fayl:Changan_UNI-Z_001.jpg|link=Файл:Changan_UNI-Z_001.jpg|alt=Вид спереди| Ön görünüş
Fayl:Changan_UNI-Z_002.jpg|link=Файл:Changan_UNI-Z_002.jpg|alt=Вид сзади| Arxa görünüş
Avtomobil bütün dünyada böyük marağa səbəb oldu, istər Avropa ölkələrində, istərsə də MDB məkanında avtomobil populyarlıq qazana bildi. Hətta Rusiyada Volga K40 adı altında 21 may 2024-cü ildə təqdim edilən avtomobil Changan UNI-Z-nin Rusiya bazarı üçün nəzərdə tutulan versiyasıdır.

## İstinadlar
Adel Kastiyon

**Adel Kastiyon dü Perron** (fransızca tələffüz: [adɛl kastijɔ̃]; ) — Fransa müğənnisi və aktrisası. O, 2018-ci ildən başlayaraq 2021-ci ilə qədər Fransa pop duet qrupu olan "Videoclub"da müğənni kimi fəaliyyət göstərib.

## Həyatı və fəaliyyəti
24 oktyabr 2001-ci ildə Fransanın Anje şəhərində anadan olub. Kiçik yaşlarından "YouTube" platforması üçün video çəkməklə məşğul olub. 2018-ci ildə Reynaud ilə tanış olub və birlikdə "Videoclub" adlı "YouTube" kanalını yaradıblar. 31 mart 2021-ci ildə o Reynaud ilə aralarında olan münasibətlərini bitirdikdən sonra qrupu dağıdıblar.

31 may 2024-cü ildə o, reper "Gazo"nun yer aldığı "Ce Soir" adlı mahnını buraxmışdır. O, hazırda "Columbia Records" ilə əməkdaşlıq edir.

## İstinadlar
École normale de musique de Paris

**École Normale de Musique de Paris – Alfred Cortot** (qısa: **ENMP**) — Fransanın Paris şəhərində yerləşən, 1919-cu ildə məşhur pianoçu Alfred Cortot və musiqi tənqidçisi Auguste Mangeot tərəfindən təsis edilmiş ali musiqi akademiyasıdır. Dövlət tərəfindən tanınan, lakin özəl statusa malik bir ali musiqi təhsil müəssisəsidir.

## Tarix
École Normale de Musique de Paris 6 oktyabr 1919-cu ildə yaradılmışdır. İlk illərində Jouffroy-d’Abbans küçəsində yerləşən məktəb 1927-ci ildən etibarən Malesherbes bulvarındakı 114 bis nömrəli binada fəaliyyətini davam etdirir. Bu bina və içərisində yerləşən konsert zalı — **Salle Cortot** (Korto Zalı)— Art Deco üslubunda inşa olunmuş və tarixi abidə kimi qorunur.

1929-cu ildə açılmış məşhur Korto Zalı memar Auguste Perret tərəfindən layihələndirilmişdir. Zalda yüksək akustik şərait mövcuddur və həm məktəbin, həm də Parisin musiqi həyatında mühüm rol oynayır.

## Tədris və fəlsəfə
École Normale de Musique peşəkar konsert ifaçısı və eyni zamanda müəllim hazırlamaq məqsədini güdür. Tədris proqramı həm praktik, həm də nəzəri fənləri (solfecio, musiqi analizi, musiqi tarixi və s.) əhatə edir. Məktəb həmçinin beynəlxalq tələbələr üçün nəzərdə tutulmuş müxtəlif pilləli diplom proqramları təklif edir.

## Proqramlar
Məktəbdə aşağıdakı sahələr üzrə ixtisaslaşmaq mümkündür:

* Fortepiano
* Vokal sənəti
* Kamera musiqisi
* Bəstəkarlıq
* Dirijorluq
* Musiqi müşayiəti
* Film və audiovizual musiqi

## Tələbələr və müəllimlər
Məktəbdə hər il 800-dən çox tələbə təhsil alır. Tələbələrin əksəriyyəti beynəlxalq mənşəlidir. ENMP-də müxtəlif dövrlərdə Nadia Boulanger, Dinu Lipatti, Pablo Casals, Paul Dukas kimi dünya şöhrətli sənətkarlar dərs demişlər.

## Məşhur məzunlar

* Samson François
* Aldo Ciccolini
* Jean-Marc Luisada
* Yevgeni Kissin (master-klaslar)
* və başqaları

## Əlaqəli linklər

* Rəsmi sayt
* Fransızca Vikipediya səhifəsi

## Mənbələr
Adam Aleksiç

**Adam Aleksiç**, yaxud internetdəki təxəllüsü ilə **The Etymology Nerd** — etimologiya və sosial media linqvistikası məzmunlu kontentlər yaradan Amerika dilçisi. Harvard Universitetinin məzunu *[[Algospeak]]* adlı kitabı ilə də tanınır.

## İstinadlar
My Mind Is a Mountain

***My Mind Is a Mountain*** — ABŞ alternativ metal qrupu Deftones-un 10 iyul 2025-ci ildə yayımladığı sinql. Qrupun 22 avqust 2025-ci ildə işıq üzü görmüş *[[Private Music]]* adlı onuncu studiya albomunda yer almışdır.

## Fon

## Videoklip

## İstinadlar
Private Music

***Private Music*** — ABŞ alternativ metal qrupu "Deftones"un onuncu studiya albomu. 22 avqust 2025-ci ildə "" və "Warner Records" tərəfindən buraxılacaq.

## Trek siyahısı

## İstinadlar
Tinkerbell (albom)

***Tinkerbell*** — Britaniya musiqiçisi "Palmistry"nin beşinci studiya albomu. 28 oktyabr 2022-ci ildə buraxılıb.

## Trek siyahısı

## İstinadlar
Crystal Castles (albom, 2010)

***Crystal Castles*** — Kanada elektronik musiqi dueti ""ın ikinci studiya albomu. 24 may 2010-cu ildə buraxılıb.

## Trek siyahısı

## İstinadlar
Durna Əbilova

**Əbilova Durna Baxış qızı** () – Sosialist Əməyi Qəhrəmanı (1949).

## Həyatı
1916-cı ildə indiki Masallı rayonunun Musaküçə kəndində anadan olub.

Nizami ad. k-zda tütünçü (1935–45) və manqabaşçısı (1945–61) olmuşdur. 1948 ildə tütünçülük sahəsində yüksək əmək göstəricilərinə nail olmuşdur. 3 dəfə Lenin ordeni ilə təltif edilmişdir.

5 aprel 1991-ci ildə Masallı rayonunun Musaküçə kəndində vəfat edib.

## İrsi
Masallı şəhərində adına küçə verilmişdir.

## İstinadlar
Güldəstə Ağayeva

**Güldəstə İsa qızı Ağayeva ** () – Sosialist Əməyi Qəhrəmanı (1949).

## Həyatı
1929-cu ildə Masallı rayonunun Gəyəçöl kəndində anadan olub.

1947-ci ildən əmək fəaliyyətinə başlamış, tütünülük sahəsində yüksək göstəricilər əldə etmişdir.

"Qəhrəman ana" adına layiq görülmüsdür.

2000-ci ildə Masallı rayonunun Gəyəçöl kəndində vəfat edib.

## İstinadlar
Yeraltı mətbuat

**Yeraltı mətbuat** və ya **gizli mətbuat** — qeyri-qanuni və ya dominant (hökumət, dini və ya institusional) qrupun istəklərinə zidd olaraq rəsmi icazə olmadan istehsal olunan dövri nəşrlər. İkinci Dünya müharibəsindən sonrakı dövrə aid müasir Asiya, Amerika və Qərbi Avropa kontekstində "yeraltı mətbuat" termini ən çox 1960-cı illərin sonları və 1970-ci illərin əvvəllərindəki əks-mədəniyyət hərəkatı ilə bağlı olaraq istifadə olunmuşdur. Bu termin, Asiyada Hindistan və Banqladeşdə, Şimali Amerikada ABŞ və Kanadada, habelə Birləşmiş Krallıq və digər Qərb ölkələrində müstəqil şəkildə nəşr və yayılmış yeraltı qəzet və jurnallara aid edilir. Termin həmçinin repressiv rejimlərdə müstəqil şəkildə nəşr olunan qəzetlərə də aid edilə bilər. Məsələn, Almaniyanın işğal etdiyi Avropada, müqavimət hərəkatı ilə əlaqəli şəkildə fəaliyyət göstərən fəal yeraltı mətbuat mövcud idi. Digər diqqətəlayiq nümunələrə isə Soyuq müharibə dövründə Sovet İttifaqında fəaliyyət göstərən samizdat və Polşada yayılan bibula daxildir.

## Mənşəyi
Qərbi Avropada, çap maşınının ixtirasından bir əsr sonra, XVI əsrin ortalarında geniş yayılmış yeraltı mətbuat meydana çıxdı. Bu, bir çoxu Cenevrədə çap olunan kalvinist kitablar və broşürlərin gizli şəkildə yayılması ilə əlaqədar idi. Bu nəşrlər digər ölkələrə gizlicə gətirilirdi, çünki onları paylayan daşıyıcılar həbs, işgəncə və ya ölüm təhlükəsi ilə üzləşə bilərdilər. Həm protestant, həm də katolik ölkələr kalvinizmin yayılmasına qarşı mübarizə apardılar; kalvinizmin vurğuladığı dəyişməz pislik anlayışı, həm kilsəyə, həm də dövlətə zorakı üsyan etməyə hazır olan kənarlaşmış, xaricdə qalmış subkulturlara cazibədar gəlirdi. XVIII əsrin Fransasında, bütün nəşrlərin rəsmi şəkildə lisenziyalaşdırılması tələb olunan bir dövrdə, maarifçilik dövrünə aid, anti-krallıqçı, anti-klerikal və pornoqrafik əsərlər nəşr edən böyük yeraltı mətbuat yaranmışdı. XIX əsrin ortalarından etibarən, qadağan olunmuş marksist siyasi partiyaların nəşrlərini yaymaq məqsədilə dünyanın bir çox ölkələrində yeraltı mətbuat yaranmağa başladı. Almaniyanın nasist işğalı dövründə, müttəfiqlər tərəfindən maliyyələşdirilən və dəstəklənən gizli mətbuatlar işğal olunmuş ölkələrin bir çoxunda quruldu, baxmayaraq ki, Almaniyanın özündə effektiv yeraltı mətbuat hərəkatı yaratmaq demək olar ki, mümkün olmadı.

Fransa Müqavimət Hərəkatı böyük və fəal yeraltı mətbuat nəşr edirdi və ayda 2 milyondan çox qəzet çap olunurdu; əsas nəşrlər arasında Combat, Libération, Défense de la France və Le Franc-Tireur var idi. Hər qəzet müstəqil bir müqavimət şəbəkəsinin orqanı idi və maliyyə vəsaiti Londondakı Müttəfiq qərargahlarından təmin edilərək müqavimət lideri Jan Mulen tərəfindən müxtəlif qəzetlərə paylanırdı. Müttəfiq dövlətlərin müharibə əsirləri yeraltı "POW WOW" adlı qəzet nəşr edirdilər. Şərqi Avropada isə təxminən 1940-cı ildən etibarən yeraltı nəşrlər samizdat adı ilə tanınırdı.

## İstinadlar
Breaking Bad seriyalarının siyahısı

AMC televiziyasının Amerika dram serialı "*[[Breaking Bad]]*" rejissor və ssenari müəllifi Vins Qilliqan tərəfindən yaradılmışdır. Serialın mərkəzində dayanan əsas süjet xətti Nyu-Meksiko ştatının Albukerke şəhərində yaşayan və ağciyər xərçənginin terminal mərhələsində olan 50 yaşlı orta məktəb kimya müəllimi Volter Vaytın həyat hekayəsini əks etdirir. Əsas rolu "Emmi" mükafatı laureatı Brayan Krenston canlandırır. Onun təcəssüm etdirdiyi Volter Vayt obrazı, ailəsinin gələcək maddi təminatını düşünərək, öz dərin kimya biliklərindən qeyri-qanuni məqsədlər üçün istifadə etməyə qərar verir. Bu məqsədlə o, keçmiş şagirdi Cessi Pinkman (Aaron Polun ifasında) ilə əməkdaşlığa başlayaraq, yüksək saflıqda metamfetamin istehsalına qoşulur.

İlkin yayımı 2008-ci il yanvarın 20-də həyata keçirilən və yekun seriyası 2013-cü il sentyabrın 29-da efirə gedən "*Breaking Bad*" serialı beş mövsüm ərzində ümumilikdə 62 seriyadan ibarət olmuşdur. Serialın gedişatı zamanı, üç il müddətində, əsas seriyalarla paralel olaraq, hər biri bir dəqiqədən beş dəqiqəyədək davam edən "*Breaking Bad: Original Minisodes*" başlıqlı 17 qısametrajlı epizod da tamaşaçıların ixtiyarına verilmişdir.

## Seriyalar

### ''1-ci mövsüm''

### ''2-ci mövsüm''

### ''3-cü mövsüm''

### ''4-cü mövsüm''

### ''5-ci mövsüm (1-ci hissə)''

### ''5-ci mövsüm (2-ci hissə)''

## Həmçinin bax
* *[[El Kamino]]*
* *[[Ən yaxşısı Sola zəng et|Better Call Saul]]*

## İstinadlar